Kivonat a Jászberény Városi Önkormányzat Képviselő-testületének 2018. június 27-én megtartott **nyílt ülésének** jegyzőkönyvéből

***Jászberény Városi Önkormányzat Képviselő-testületének***

***182/2018. (VI. 27.) határozata***

***a hulladékgazdálkodási közszolgáltatás megvalósításával kapcsolatos feladatok teljesítéséről és ennek érdekében a Térségi Hulladékgazdálkodási rendszer átalakításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a hulladékgazdálkodási feladatok hatékony ellátása érdekében felhatalmazza a REGIO-KOM Térségi Kommunális Szolgáltató Társulást (a továbbiakban: Társulás), hogy átruházott hatáskörben eljárva
2. a Szelektív Nonprofit Kft. felé jogosító – közös tulajdonú – üzletrészt szerezzen, az üzletrész-adásvételi szerződést megkösse,
3. a Szelektív Nonprofit Kft. létesítő okiratának módosítására hivatott jogügyletet létrehozza és mindazon további szükséges intézkedéseket megtegye, vagy azok megtételére másnak meghatalmazást adjon, melyek ahhoz szükségesek, hogy a cégadat-változásokat az illetékes Cégbíróság a cégjegyzékbe bejegyezze,
4. a Társulás képviselője a hulladékgazdálkodási közszolgáltatási szerződést és a Ht. 37/B. § szerint az önkormányzat részvételével működő Társulás tulajdonában álló hulladékgazdálkodási létesítmények, eszközök, vagyonelemek üzemeltetéséhez szükséges bérleti szerződést a Szelektív Nonprofit Kft-vel megkösse,
5. a Társulás képviselője a Társulás tulajdonában álló és a Ht. 37/B. § hatálya alá tartozó vagyon vonatkozásában a bérleti szerződést a Közszolgáltatóval megkösse,
6. a Társulás képviselője a Szelektív Nonprofit Kft-vel kötendő hulladékkezelési közszolgáltatási szerződés hatályba lépését követően a korábbi hulladékgazdálkodási közszolgáltatási szerződéseket megszüntesse és a megszüntetésükhöz szükséges okiratokat aláírja,
7. a Társulás képviselője az utólagos beszámoló mellett minden olyan további szükséges intézkedést megtegyen a hulladékgazdálkodási integráció érdekében, mely intézkedések az a)-e) alpont szerinti tevékenységek megvalósításához szükségesek, de itt külön nevesítést nem nyertek.
8. A Képviselő-testület a hulladékgazdálkodási feladatok hatékony ellátása érdekében hozzájárul ahhoz, hogy a részesedése mellett működő gazdasági társaság a Szelektív Nonprofit Kft-ben részesedést szerezzen és felhatalmazza a vezető tisztségviselőt, hogy a részesedésszerzéshez szükséges jogügyleteket dokumentáló okiratokat aláírja.

***Felelős:*** Dr. Szabó Tamás polgármester

 Horgosi Zsolt a Jászberényi Vagyonkezelő és Városüzemeltető Nonprofit Zrt.

***Határidő:*** folyamatos

1. A Képviselő-testület a hulladékgazdálkodási közszolgáltatás megvalósításával kapcsolatos feladatok teljesítéséről és ennek érdekében a Térségi Hulladékgazdálkodási rendszer átalakításáról szóló 285/2017. (X. 11.) határozatot hatályon kívül helyezi.

***Erről értesülnek:***

1. PH Közgazdasági Iroda,
2. PH Városüzemeltetési Iroda,
3. Gazdasági és Tulajdonosi Bizottság tagjai,
4. Képviselő-testület valamennyi tagja,
5. Jász-Nagykun-Szolnok Megyei Kormányhivatal – Szolnok,
6. REGIO-KOM Térségi Kommunális Szolgáltató Társulás,
7. Jászberényi V.V. NZrt. – Jászberény, Margit sziget 1.
8. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. június 27.*

 *(Dr. Bessenyei Lilla)*

 *irodavezető*